Diari Oficial de la Generalitat Valenciana


Sumari del DOGV 7003, del 15-04-2013 (2013/3583)

Acord de 12 d'abril de 2013, de la Junta de Govern Local, de proposta de modificació i actualització de mesures en la ZAS Tasques.
----------------------------------------------------------------------------------------------------------------------------------

### Dades del document

Número de DOGV
:   7003

Data del DOGV
:   15-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3583


Organisme emissor
:   Ajuntament de Castelló de la Plana

Tipus de document
:   Acord

Acord de 12 d'abril de 2013, de la Junta de Govern Local, de proposta de modificació i actualització de mesures en la ZAS Tasques.  
 [2013/3583]  
La Junta de Govern Local de l'Ajuntament de Castelló de la Plana, en data 12 d'abril de 2013, va adoptar l'acord següent:   
«Vist l'expedient que s'està tramitant per a aprovar la modificació i actualització de mesures en la zona acústicament saturada coneguda com a Tasques i els següents   
  
Antecedents   
1. En data 22 de desembre de 2008, es va aprovar el pla acústic municipal.   
2. En data 29 d'abril de 2010, es va acordar aprovar la proposta de declaració de zona ZAS, en l'àmbit comprès entre els carrers Isaac Peral i Barraques; plaça Santa Clara, números 1 al 4; carrer Major, números parells del 2 al 34 i números imparells de l'1 al 25, i carrer Vera, números parells del 2 al 30 i números imparells de l'1 al 13.  
3. En data 28 d'octubre de 2010, es va acordar declarar zona acústicament saturada l'àmbit conegut com a Tasques, que inclou la delimitació indicada en el punt anterior.   
4. Transcorregut el termini determinat en la declaració de zona acústicament saturada, s'han realitzat uns nous mesuraments, els resultats dels quals s'han arreplegat en un projecte elaborat per Acusttel, SL.   
5. L'enginyera municipal, a la vista dels mesuraments efectuats, ha elaborat un programa d'actuació i document de proposta amb les mesures que modifiquen i actualitzen el règim aplicable en l'àmbit de la zona ZAS Tasques ja declarada i,   
Tenint en compte que   
I. Les zones ZAS tenen com a finalitat la progressiva reducció dels nivells sonors en l'exterior, fins a arribar als objectius de qualitat que els siguen d'aplicació, pel que s'ha elaborat una proposta que conté les mesures, terminis, període, mitjans per a fer-les efectives i efectes esperats conforme exigeix l'article 23.1 del Decret 104/2006.  
  
II. Des d'un punt de vista formal s'ha concretat l'àmbit de la zona conformement als mesuraments obtinguts i s'han detallat els plànols que exigeix l'article 21.2.c del Decret 104/2006.   
III. En l'article 29 del Decret 104/2006, de 14 de juliol, del Consell, de planificació i gestió en matèria de contaminació acústica, s'estableix el procediment per a la declaració de zona acústicament saturada, el qual haurà de seguir-se també per a la modificació i actualització de mesures.   
Per tot això, a la vista de la proposta de modificació i actualització i informe tècnic emesos per l'enginyera municipal el 3 i 10 d'abril de 2013, respectivament, i l'informe jurídic de la cap del Negociat Administratiu d'Activitats i de l'assessor jurídic cap de la Secció de Control Urbanístic de 12 d'abril de 2013, a proposta del tinent d'alcalde delegat del Àrea de Govern de Desenvolupament de la Ciutat, Sostenibilitat, Medi ambient, Habitatge i Serveis Urbans, s'acorda:  
  
Primer. Aprovar la proposta de modificació i actualització del règim de mesures aplicables, així com la modificació de l'àmbit de la zona acústicament saturada denominada Tasques, que es desenvolupen en el document tècnic de data 3 d'abril de 2013 que figura en l'expedient i que es concreten en les següents:   
Mesures correctores   
A. Suspensió de concessió de noves llicències englobades en la normativa urbanística aplicable com a oci i recreació.   
B. Limitació horària en activitats englobades com a oci i esbarjo segons la normativa urbanística aplicable (limitació del consum de begudes i menjars en espais públics de 23.30 a 08.00 h).   
C. Suspensió de concessió de noves llicències d'activitats que impliquen la venda d'aliments i begudes.   
D. Limitació horària per a usos comercials i tendes de conveniència de 23.30 a 06.00 h i limitació horària per a l'expedició d'aliments i begudes a l'exterior de 23.00 a 08.00 h.  
E. Limitació horària fins a les 23.00 h de taules i cadires, vetladors i altres elements en dijous, divendres i dissabte.   
F. Intensificació de la presència policial de 22.00 a 24.00 h.   
G. Actuació dels serveis de neteja a partir de les 23.30 h.   
H. Realització de campanyes de conscienciació.   
I. Realització de reunions periòdiques formatives amb els empresaris i treballadors de la zona.   
J. Aplicació de millores en la carpa fonoabsorbent mòbil, existent en els carrers Isaac Peral i Barraques.   
Segon. Adoptar les mesures cautelars que seran d'aplicació immediata i que romandran fins a l'entrada en vigor de les mesures abans referides. Les mesures cautelars es concreten en:   
a) Limitació horària en activitats englobades com a oci i recreació segons la normativa urbanística aplicable (limitació del consum de begudes i menjars en espais públics de 23.30 a 08.00 h).   
b) Suspensió de concessió de noves llicències d'activitats que impliquen la venda d'aliments i begudes.   
c) Limitació horària per a usos comercials i tendes de conveniència de 23.30 a 06.00 h i limitació horària per a l'expedició d'aliments i begudes a l'exterior de 23.00 a 08.00 h.   
Tercer. Modificar l'àmbit de la zona acústicament saturada denominada Tasques, que queda comprès entre:  
- Carrers Isaac Peral i Barraques.  
- Plaça Santa Clara, números 1 al 4.  
- Carrer Major: números parells 2 al 34 i números imparells 1 al 25.  
- Carrer Vera: números parells del 2 al 28 i números imparells de l'1 al 13.  
Quart. Exposar al públic la proposta, pel termini de 30 dies en el Diari Oficial de la Comunitat Valenciana, Butlletí Oficial de la Província de Castelló, en el tauler d'anuncis i en un diari d'informació general de major difusió en la província, perquè qualsevol interessat puga formular al·legacions.   
Cinquè. Donar audiència amb notificació pel mateix termini a associacions interessades».  
El que es fa públic per a general coneixement, i s'advertix que els documents estaran exposats al públic en el Negociat d'Activitats, 4.ª planta de la casa consistorial, en la plaça Major, número 1, de 09.00 a 14.00 h, de dilluns a divendres.  
  
Castelló de la Plana, 12 d'abril de 2013.- L'alcalde: Alfonso Bataller Vicent. La secretària general de l'Administració Municipal: Concepción Juan Gaspar.